**Referat af 26-3- Tørring beboerforenings generalforsamling 2012**

**Fremmødte: ca 35**

1. **Valg af dirigent + referent**

Claus og Nis (usual suspects) vælges, og Claus konstaterer lovligheden af generalforsamlingen.

1. **Formandens beretning**

Kurt beretter om årets gang og begivenheder:

* Kanoer: her var et lille fald i antallet af brugere, til gengæld blev det at sætte dem i søen en pænt besøgt begivenhed måske især takket være vores nye hjemmeside.
* Der er regelmæssigt gennem året blevet afholdt fredagsbar – tak til Kenn + Dorthe for at lægge rum til.
* St. Hans fest fik stor tilslutning og i modsætning til første advent flot vejr.
* 25-9: landsbyvandring med naturvejleder Niels Søndergaard, hvor 30-40 Tørring-borgere fik fortalt mange historier fra landsbyens fortid, og hvor de fik en flot henholdsvis havestart: den gamle skole hos Bent og Birthe og – afslutning i Tørring Øst hos HP og Bente.
* Juletræstænding + gløgg og æbleskiver med flyvende flormelis 27-11: frygteligt stormvejr, ukuelig julemand med skæg i modvind og alligevel mange fremmødte.
* Telt: i løbet af sommeren blev der købt et nyt brugt telt, dobbelt så stort som det gamle og med vellykket indvielse til byfesten i august. Endvidere er der købt brætter til et nyt trægulv, som frivillige i løbet af foråret kommer til at fremstille. Mht. udlejning er det nye telt mere arbejdskrævende, især pga. transporten, som kræver en længere trailer.
* Lokalplansforslag 1052 – Boliger og medborgerhus i Tørring - i forlængelse af den allerede gældende lokalplan 115 for Selvejervej har bestyrelsen taget stilling til, og den foreslår, at et udvalg indsamler erfaringer fra andre beboerhuse, afklarer økonomien i forbindelse med overtagelsen, undersøger juraen omkring det og overvejer potentielle finansieringsmuligheder. Når disse opgaver er løst i det omfang, de kan løses, indkaldes til xtraordinær generalforsamling.

1. **Fremlæggelse af regnskabet for 2011 samt budget for det kommende år**

Nis fremlagde mundtligt regnskabet, der var godkendt af de to revisorer Hans Jørgen og Jens; da de ændringer i opstillingen, de havde foreslået, endnu ikke var foretaget, blev det godkendt efter den mundtlige fremlægning, og Nis lovede at få det endeligt klart til udsendelse sammen med referatet.

1. **Fastsættelse af kontingent**

Ingen ændringer i kontingentet: 200 kr. pr husstand.

1. **Behandling af indkommende forslag**

Ingen indkomne forslag

1. **Valg af bestyrelsesmedlemmer**

Kurt genvælges og Line nyvælges – og tak til Anne, der udtrådte af bestyrelsen, for en mangeårig indsats.

Suppleanter: Hanne og Morten vælges

Revisorerne Hans Jørgen og Jens genvælges

1. **Valg til udvalg**

St. Hans: Klaus, Kirsten, Gisela, Nis, Hanne – klapsalver til det aftrædende udvalg: Karen, Niels, Palle, Jette og Per for mange års værdsatte og hotte arrangementer.

Teltudvalg: Claus, HP, Jan, Niels

Fællesspisning: Lene, Lotte, Lone, Johanne

Fastelavn: Sanne, Anne

Frivillige gulvsnedkere: Christian, Hans Jørgen, Poul, Jens, Palle, Jørgen og Niels

Fællesareal-udvalg: Jacob, Emil, Christian og Line

1. **Evt.**

* Nis fortæller om en hjertestarter, de har anskaffet i Alling (15.000 kr), og som beboerforeningen og menighedsrådet blev enige om at dele udgifterne til – den er nu placeret i kirken og dermed tilgængelig døgnet rundt. Der var lidt uenighed for behovet for noget sådant i Tørring, men dog overvejende interesse for sagen, så bestyrelsen kan evt. arbejde videre med det.
* Kirsten: 12-8 inviteres alle til møde i præstegården ifm. det kommende menighedsrådsvalg: orientering og diskussion.
* Morten: Hvordan vurderer I trafikken i Tørring? Jeg synes farten generelt er rimelig høj, især i forhold til børnene, kan vi gøre noget for at få farten ned? Claus: for nogle år siden søgte vi politiet om at få en fartbegrænsning på 40 km/t, men det lykkedes ikke, og så fik vi i 97-98 anlagt de to chikaner ved landsbyens ind og udkørsel. Lotte: der er også problemer for cyklister med parkerede biler og trailere ude på vejen. En spørger, om vi ikke kan få sat skilte op med: Her leger børn? Bestyrelsen arbejder videre med sagen, herunder også hvad der er af muligheder for en cykelsti til Tulstrup og Knudsøskolen.
* Palle: glem ikke vores vandværksforening, der kommer for få til den årlige generalforsamling.

* **Dato for sommerfest: 25. august**

**Referent: Nis**